Vandag in Woorde: Kos deur Kreatiewe bestuurder | Bydraes | Woes - Kreatiewe platform vir Afrikaans
Aantal woorde: 501
Datum gepubliseer: 18 Jun 2013
Lyk my Kiekies is honger daar doer in Malawi .... Kos is haar tema vir die week en ek dink dis perfek vir hierdie koue tyd van die jaar. Kook 'n storm los met heerlike woorddisse ...
Dis seker maar die enkele wintersdag wat ons hier in Malawi beleef en al die nuus van snerpende koue, reën en sneeu wat ek by die Kapenaars hoor, wat my onwillekeurig aan lekker kos laat dink. Of dalk is dit die feit dat Eskom nie die elektrisiteit wat al heeldag af is, weer aankry nie. 'n Honger maag en 'n koue stoof.
Koue weer herinner my aan pannekoek, souskluitjies, melkkos met kaneelsuiker en stomende warm sop met 'n sny of drie tuisgebakte brood wat dik gesmeer is met regte egte botter. Hoe water my mond nou.
Daar is soveel herinneringe uit die verlede wat om kos draai of deur kos aangevuur raak. Dis nie noodwendig alles goed of aangenaam nie. Ek onthou hoe swaar ek aan ma se kool en groenbone gesluk het, al walgende en wurgende. Ma het gesê jy sal sit tot elke kriesel van jou bord afgeëet is en sy was dood ernstig. Vandag kou ek my lippe af, soos oom Oubaas sou sê, aan lekker groenbone.
As ek terugdink aan al die kere wat ons in die UAE kon gaan uiteet, dan verlang ek veral na die Lebanese kos. Plat Kubus broodjies, Repies skaapvleis op Humus. In die middel 'n holtetjie waarin 'n paar denne sade in 'n bietjie olyfolie dryf. Baie skyfies tamatie en agurkies om mee af te rond.
Onthou asseblief dat die woord "kos" in jou titel moet voorkom.
Liefde Genade Die lewe Ouers Eg Suid Afrikaans Werk Toerisme Kos vriende Vrouens Mans Sosiale kommentaar Spiritueel Hunkering